फुटबॉलची मॅच बघताना सौदी अरेबियातल्या महिला.

जेद्दाह इथल्या मैदानावर होणारी फुटबॉलची मॅच बघण्यासाठी महिलांनी उपस्थिती लावली होती. त्यांना फॅमिली गेटमधून मैदानात प्रवेश देण्यात आला. या महिलांनी फॅमिली सेक्शनमध्ये बसून मॅचचा आनंद लूटला. 

सौदी अरेबियासाठी हा एक ऐतिहासिक क्षण ठरला. सौदी अरेबियातल्या महिलांवर अनेक निर्बंध आहेत. यातील काही निर्बंध नुकतेच दूर करण्यात आले आहेत.  देशाला अधिकाधिक आधुनिक बनवण्यासाठी इथलं सरकार प्रयत्न करत आहे. 

महिलांना पुरुषांच्या फुटबॉल मॅच पाहण्याची परवानगी देणं, हा याच प्रयत्नांचा एक भाग आहे.   

या नव्या निर्णयानुसार सौदीमध्ये या महिन्यात एकूण तीन मैदानांवर महिला फुटबॉल मॅच पाहू शकतील. 

ऐतिहासिक दिवस

जेद्दाहमधील मैदानात महिला प्रेक्षकांचं स्वागत करण्यासाठी महिला कर्मचाऱ्यांना तैनात करण्यात आलं होतं. महिलांनी उत्साहानं आपापल्या संघांचं समर्थन केलं. 

प्रशंसक महिला आणि कर्मचाऱ्यांनी सौदीचा पारंपरिक पोशाख 'अबाया' परिधान केला होता.

यासंबंधी सोशल मीडियावर चाललेल्या हॅशटॅगचा अर्थ होता, 'महिलांच्या मैदानातील प्रवेशाचं लोक स्वागत करत आहेत.' या हॅशटॅगखाली अवघ्या दोन तासांत हजारो मॅसेज लिहिले गेले.

जेद्दाह येथील 32 वर्षीय रहिवाशी आणि फुटबॉल फॅन असलेल्या लामया खालिद नासिर यांनी एएफपी या वृत्तसंस्थेला सांगितलं की, "मला या बाबीचा अभिमान वाटतो आणि मी मॅचचा आनंद लूटत आहे."

"उज्ज्वल भविष्याकडे आमची वाटचाल सुरू आहे यात काही शंका नाही. या बदलांची मी साक्षीदार असल्यानं मला खूप आनंद होत आहे," अशी प्रतिक्रिया नासिर यांनी दिली. 

जेद्दाह इथल्याच रुवायदा अली कासिम यांनी सांगितलं की, "सौदी अरेबियात मूलभूत बदलांची सुरुवात झाली आहे. तसंच आजचा दिवस सौदी अरेबियासाठी ऐतिहासिक आहे." 

सौदीमध्ये महिलांवर कडक निर्बंध

सौदी सरकारनं गेल्या आठवड्यात महिलांना पुरुषांच्या फुटबॉल मॅच बघण्यासाठी परवानगी देण्याचा निर्णय घेतला होता. शनिवारी आणि पुढच्या गुरुवारी होणाऱ्या मॅच बघण्यासाठीही महिला जाऊ शकतील, असं सरकारनं जाहीर केलं होतं.  

सरकारच्या या निर्णयानंतर या सामन्यापूर्वी फुटबॉल संघांनी महिलांनी मॅच पाहण्यासाठी यावं, यासाठी ट्विटरवर मोहीम राबवली होती. 

सौदी अरेबियाचा शाही परिवार आणि देशातील विविध धार्मिक प्रतिष्ठानं 'वहाबियत'चं पालन करतात. त्यामुळे सौदीमध्ये कपडे आणि वर्तणुकींचे नियम फार कठोर आहेत. 

सौदी... \n\nवरील लेखासाठी मला एक चांगले शीर्षक द्या.
फुटबॉल मॅच पुरुषांची; मात्र इतिहास घडवला महिलांनी